Ah, seukira jih gata syedara kandong lôn, nyang peureunah neumom nibak ma ulôn, pasti droeneueh ulôn cöm meunyoe meurumpok nibak jalan raya, hana ureuëng nyang hina ulôn.
2 Droeneueh teuma lônba u rumoh ma ulôn, mangat droeneueh jeuet neupeuruno ulôn. Droeneueh teuma ulôn bri neujieb ié anggô mangat bhée, dan ié bôh geulima.
3 Jaroe wie droeneueh neutumpang ulôn, dan jaroe uneuen gata neupaluek ulôn.
4 Meujanji kheueh, hai putroe-putroe Yerusalem, bahwa gata hana neupeukaru cinta, sampoe jihnyan teupeupueh teuma. Ureuëng-ureuëng inong
5 Soe kheueh nyan nyang teuka nibak padang pasi, jimeusadeu nibak geunaséh jih? Inong Lôn peugo gata di miyueb bak apel, teumpat gata teukandong dan teupeulahé.
6 Peujeuet kheueh ulôn keu bôh até gata, dan bék neupaluek ureuëng laén seulaén ulôn; kareuna cintanyan saban ngon teunaga mawöt, dan nafeusu meukuasa lagée keumatéan. Hu jih lagée apui hu nyang hu meuhüb-hülub wa biasa.
7 Ié nyang le hana hase jipeulon cinta, dan ié raya hana hase jipeuhanyöt atranyan teuma. Meunyoe sidroe-droe ureuëng geubri banmandum hareuta gobnyan keu geubloe cinta, pasti peunghinaan nyang geuteumé teuma. Syedara-syedara agam ureuëng inong
8 Bak kamoe na sidroe adoe nyang inong nyang mantong ubit bôh mom nibak dada jih. Peue nyang harôh kamoe peubuet keu adoenyan meunyoe na ureuëng teuka geujak seulangke adoe kamoe nyan?
9 Seu andai jihnyan na kheueh saboh beuton timbok, teuma kamoe peudong saboh meunara pirak di ateueh nyan. Seu andai jihnyan saboh gapura, teuma kamoe böh palang deungon kayée ceumara. Inong
10 Ulôn nyoe na kheueh saboh bintéh timbok, dan bôh mom bak dada ulôn nyang jeuet keumeunara. Geunaséh ulôn geuteupeue bahwa nibak gobnyan kheueh ulôn mubahgia. Agam
11 Nabi Sulaiman na lampôh anggô di Baal-Hamon; lampôh geuhnyan geuseurah ubak ureuëng nyang jaga. Maséng-maséng awaknyan geubayeue deungon siribée péng keu hasenyan,
12 dan meuteumé dua reutôh keu jeureh payah gobnyan. Bah kheueh péng nyan keu gata, Nabi Sulaiman, dan keu ureuëng nyang jaga nibak lampôh gata. Teuma lampôh anggô lôn, na kheueh atralôn keudroe, na dikeue ulôn.
13 Hai, ureuëng keumiet lampôh, rakan-rakan jikeuneuk deungoe su gata; peudeungoe kheueh nyan ubak ulôn! Inong
14 Geunaséh ulôn, neuteuka kheueh lagée rusa, lagée aneuëk rusa di peugunongan Beter.
Wordproject® is a registered name of the International Biblical Association, a non-profit organization registered in Macau, China.